( 89 ) 
qu’il ait esté hors de court pour quelque temps, sy ay-je espoir que Voslre 
M té soit par luy advertie du contenu en mesd. lettres. J’ai depuis escript let¬ 
tres à ceulx des justices de Lille et Arras, et leur envoie les lettres de crédence 
que avoie de Sa Majesté, avec extraict de la confession du prédicateur pri¬ 
sonnier touchant le faict des complices desd' es villes. 
Par ceulx de Lille ont esté appréhendez deux personnes chargez par led 1 pri¬ 
sonnier, l’ung appelé Hiérosme Du Mortier et l’aultre Hiérosme de Cacan, les- 
quelz ilz tiennent estre les déclairez en la confession dud 1 prédicant, et quant 
à M e Eustasse du Quesnoy, médecin, selon qu’ilz m’ont escript, il est fugitif 
passez plus de trois sepmaines. Touttesfois ont faict leur debvoir, (comme 
entens) en l’annotation des biens d’icellui, et selon le bruyct, est homme bien 
riche. 
Ne m’a semblé estre besoing me transporter devers lad tc ville, et aussy ne 
s’est offerte oportunité, pour les occurrens affaires de cesle ville. 
Le gouverneur d’Arras m’a escript qu’il n’avoit encores communicqué mes 
lettres à fin d’appréhension des complices d’illec à ceulx de la Lov, pour ce 
qu’il se doubtoit que aucuns d’eulx fussent apparentez d’aucuns jurez ou 
eschevins d’icelle, réservant lad te communication jusques au rethour de cellui 
qu’il avoit icy envoié devers moy avec lettres de crédence pour plus ample 
information, en présence duquel a led 1 prédicant de recief esté interrogé sur 
aucunes chozes concernantes lesd. complices, et sont aucuns assez descouvers. 
De bien venir s’esloit trouvé en ceste ville M e Jan Crispin, advocat aud 1 
Arras, chargé par lad. confession, et a esté faict bon debvoir de le guetter 
pour l’appréhender icy, mais sans effect, laquelle appréhension fut fort venue 
à propos à fin de confrontation; ne sçay s’il sera recouvrable; en faulte de 
quoy, ay donné charge d’annoter les biens d’icellui. 
Madame, après l’examination de tous les prisonniers en ma présence a esté 
délibéré sur le faict de la torture, et a esté conclu de la donner à deulx, assa¬ 
voir: ung nommé Arnould Estaliscet et l’aultre Jan de Bargibant, sur le faict 
d’aultruy comme des complices et adhérens, lesquelz quant à leur faict 
propre, sont souffisamment convaincuz par leur propre confession et sont 
sacramentaires et apparens de persévérer, si Dieu n’y emploie sa bonté. Et 
furent ainsy interrogez 2 hier du matin. A la charge dud 1 Estaliscet, ont esté 
aucuns appréhendez, mais de pelitle estoffe, et combien qu’il ait déclairé quel¬ 
que choze contre une damoiselle de qualité, nommée Orsette Bernarde, sy n’a 
toutesfois riens esté décerné contre elle, pour n’estre chargée tellement que 
pour souffir. 
Madame, ceulx de la loy de Valenciennes m’ont escript avoir jà appréhendé 
aucuns complices déclarez par la confession dud'prédicant, et m’ont requis de 
1 Estalicet et Jean de Bargibant. 
2 Ainsi interrogés, c’est-à-dire interrogés dans les épreuves de la torture. 
